Tervetuloa Armon kalliolle! Minun nimeni on Petri Välimäki.
Olemme nyt laajan Apostolien tekoja käsittelevän kokonaisuuden -
osassa 19.
Aiemmissa jaksoissa olemme käsitelleet laajasti -
Jumalan valtakunnan leviämistä kaikkein varhaisimman -
ja tarkimman historiadokumentin valossa suoraan Jumalan Sanasta -
lukemattomien todistajien kautta.
Saamme siten katsauksen siitä, -
miten Jumala itse on väkevästi vahvistanut armonsa Sanan -
yhä uudelleen ja uudelleen.
Edelliskerralla näimme, miten voimallisen näyn kautta -
Jumala johdatti apostoli Pietarin julistamaan evankeliumin sanomaa -
italialaisen sotaväenosaston sadanpäämiehelle Korneliukselle -
ja hänen läheisilleen. Kun hän niin palveli, -
samalla tuli Jumalan Pyhä Henki kaikkien puheen kuulleiden päälle.
Tuo tilanne oli kuitenkin monella tavalla hyvin hämmästyttävä.
Siihen mennessä evankeliumia oli näet julistettu -
ennen kaikkea juutalaiselle kansalle.
Nyt alkuseurakunnassa oltiin hyvin hämmästyneitä siitä, mitä Pietari teki.
Niinpä Pietari tarkasti selvitti seurakunnalle, mitä on tapahtunut.
Hän kertoi, miten Jumala oli johdattanut hänet julistamaan -
evankeliumia Korneliukselle ja hänen läheisilleen -
ja miten Jumala itse oli vahvistanut tuon Sanan.
Pyhä Henki oli ilmestynyt ja täyttänyt nämä ihmiset -
aivan samoin kuin heidätkin helluntaina.
Kun he olivat saaneet Pietarilta tämän selonteon, -
niin ihanalla tavalla kuvataan seurakunnan reaktio asiaan.
Apostolien tekojen 11. luvussa kerrotaan: -
"Tämän kuultuansa he rauhoittuivat ja ylistivät Jumalaa sanoen: -
'Niin on siis Jumala pakanoillekin antanut parannuksen elämäksi'."
Tähän kohtaan liittyi siis suuri murros.
Aluksi sanomaa oli julistettu vain juutalaiselle kansalle, -
mutta nyt Jeesus oli sovittanut koko maailman synnit.
Raamatun mukaan Hän on meidän syntiemme sovitus -
eikä vain meidän vaan myös koko maailman syntien.
Siis Jeesuksen verellä ristintyössä oli tapahtunut -
niin valtava sovitus Jumalan edessä, että kuka ikinä missään -
Häneen turvaa, voi saada syntinsä anteeksi.
Luvussa 10 Pietari myös julistaa: -
"Hänestä kaikki profeetat todistavat, että jokainen, -
joka uskoo häneen, saa synnit anteeksi Hänen nimensä kautta."
Heti sen jälkeen tapahtui tämä: -
"Kun Pietari vielä näitä puhui, tuli Pyhä Henki kaikkien päälle, -
jotka puheen kuulivat."
Näemme sen murroksen myös siinä, että oman palvelutyönsä alussa -
Jeesus opasti menemään Israelin huoneen kadonneitten lampaitten luo.
Sitten ylösnousemuksensa jälkeen hän sanoi: -
"Menkää ja julistakaa evankeliumia kaikille luoduille."
Nyt opetuslapset toimivat juuri niin.
Tämä tapahtui pienin askelin, ja murros oli niin iso, -
että siinä koko ajan näkyi myös seurakunnan hämmennys siitä, -
että Jumala oli näin suuren uuden oven avannut.
Ja vapautuksen ilosanomaa kerrottiin kaikkialla.
Jumala itse vahvisti sanoman, mikä oli koko ajan täysin ratkaisevaa.
Kun Jumala itse vahvisti sen, se oli se perimmäinen sinetti.
Toinen oli se, että se oli VT:ssa etukäteen nähtävissä ja kerrottu.
Kaikkein tärkein oli se, että Jeesus itse oli niin opettanut, -
että näin juuri tulee toimia.
Kun Jumala oli tämän sanoman antanut ja itse vahvisti, -
niin ei ollut mitään, mikä olisi voinut estää sitä.
Luemme jakeet 19-21.
Tässäkin näkyy siis se, että ensin vain juutalaisille. Mutta sitten...
Tässä mainitut paikat myös kertovat meille paljon.
Foinikia oli Karmel-vuoren -
ja Libanonin välissä oleva rannikkoalue.
Kypro eli Kypros oli taas suuri saari Välimeren itäosassa, -
ja Antiokia Rooman provinssin -
eli Rooman Syyrian maakunnan pääkaupunki.
Se oli ehkä nykyisen Turkin alueella.
Hyvin puhuttelevasti myös kuvataan näitä palvelijoita, -
jotka sanomaa veivät. Heitä kuvataan ilmaisulla: -
"muutamia kyprolaisia ja kyreneläisiä miehiä, -
jotka puhuivat kreikkalaisillekin".
Miten usein Jumala onkaan toiminut juuri tällaisella tavalla!
Siis niin pienimuotoisen tapahtumisen kautta, -
että edes nimeltä näitä nöyriä palvelijoita ei mainita.
Sanotaan vain, että muutamia kyprolaisia ja kyreneläisiä.
Kuitenkin tätä voidaan pitää -
todellisena maailmanlähetyksen merkkihetkenä.
Nyt sanoma levisi aivan uusille alueille, uusille ihmisille -
ja sieltä myöhemmin laajalti kaikkialle eri puolille maailmaa.
Ajattele, millainen Jumalan siunaus on aina kätkeytynyt -
hyvin monenlaisiin pienimuotoisiinkin hetkiin ja tilanteisiin.
Siis kun sinä palvelet omalla, ehkä pieneltä tuntuvalla tavallasi,
emmekö me monesti koe, että tämä on vain tällaista?
Koemme riittämättömyyttä ja heikkoutta.
Emme koe itseämme kovin voimallisiksi.
Me kumminkin tahdomme uskollisesti palvella.
Sinä ehkä pieneltä ja vaatimattomalta näyttävällä paikallasi kerrot -
jollekin sanomaa Jeesuksesta, Vapahtajastasi, -
todistat siitä, mitä olet itse saanut kuulla.
Vaikka koet itsesi kovin araksi, niin Jumala voi tehdä -
sen todistuksen kautta todella arvokkaita asioita.
Joskus voi olla - ja näin on usein käynyt kristinuskon historiassa -
Apostolien teoista lähtien: se yksi ihminen, -
jolle joku ehkä arkanakin välittää evankeliumin sanomaa, -
ehkä välittääkin sen 10 000:lle tai joskus jopa miljoonillekin, -
kun tapahtuu moninkertaistumista.
Kuitenkin se kaikki tapahtuu tämän yhden pienen aran ihmisen kautta.
Tässä on valtava rohkaisu.
Koko Apostolien teot on täynnä tällaista.
Nämä jumalanpalvelijat kokivat monenlaisia ongelmia.
He kokivat epävarmuutta ja heikkoutta, epäonnistumisia -
ja vastustusta. Kuitenkin siinä sisällä oli niin valtava siunaus, -
että sen kautta evankeliumi tuli koko maailmaan.
Tiedä siis tämä. Kun Jumalaa ja Jeesuksen johdatusta rukoillen -
haluat palvella omilla lahjoillasi, omalla paikallasi, -
se ehkä tuntuu pienimuotoiselta -
etkä koe suuruuden tai voiman tunnetta.
Silti haluat sydämestäsi palvella.
Juuri siinä voi olla valtavan suuri Jumalan siunaus, -
siinä sinun uskollisessa palvelussasi.
Muistat, miten Jeesus itse opetti köyhästä leskestä.
Oli vain muutama ropo. Kuinka helppoa olisi ollut -
laittaa ne taskuun ja lähteä pois ja ajatella, -
että noilla muilla on niin paljon suurempia.
Eikö haavoittunut itsetunto sano näin? Jeesus sanoi, -
että tärkein olisi jäänyt laittamatta. Ei ollut kyse -
suureellisuudesta, vaan siitä alttiista sydämestä.
Emme koskaan voi tietää, miten ihanat seuraukset on sillä, -
kun me palvelemme. Ja vaikka sillä ei olisi muita seurauksia, -
niin se jokainen yksi ihminen, jota palvelet, on äärettömän tärkeä!
Joka kerta - jokainen!
No, sitten seuraava hyvin arvokas ihminen -
ja myös Jumalan palvelija ilmenee seuraavassa kohdassa.
Katsomme sen täältä jakeista 22-24.
[heistä = Antiokiassa uskoon tulleista]
Nyt tässä kerrotaan siis Barnabaasta, -
jonka nimikin jo tarkoittaa 'rohkaisija'.
Hän oli oikein seurakunnan luotto- ihminen, johon laajasti luotettiin.
Hän oli aina rohkaisemassa ja tukemassa toisia.
Nyt tässä hänet lähetettiin rohkaisemaan -
Antiokiassa syntymässä olevaa tuoretta seurakuntaa.
Nähtiin, että tällainen mies juuri nyt tarvitaan Antiokiassa.
Kun Barnabas tuli Antiokiaan, hän toisaalta iloitsi kovin siitä, -
mitä hän näki siellä. Toisaalta hän myös koki, -
että on niin isosta asiasta kyse, että hän tarvitsee itse apua.
Näin seuraava jumalanpalvelija saa mahdollisuuden -
ja löytää paikkansa. Nimittäin kerrotaan näin: -
[hän = Barnabas]
Tässä kohtaa on siis tällainen tilanne, -
että Barnabas hakee ihan palvelunsa alussa olevan Sauluksen.
Myöhemmin tästä tuli hyvinkin väkevästi palveleva apostoli Paavali.
Tässä vaiheessa hän oli kyllä saanut Jumalan kutsun, -
ja Jeesus oli hänet laittanut tehtävään, mutta oli ihan alkuvaihe.
Barnabas käytännössä haki hänet ja antoi hänelle palvelupaikan.
Sen tilanteen kautta Jumala kutsui hänet Antiokiaan.
He palvelivat Antiokiassa pitkään.
Siitä tuli ensimmäinen seurakunta, -
joka sijaitsi ei-juutalaisessa kaupungissa.
Seurakunnassa oli kyllä molempia.
Mukana oli sekä pakanasyntyisiä ei-juutalaisia että juutalaisia.
Silti se oli selkeästi uudenlainen ensimmäinen seurakunta, -
jossa sanoma levisi yhä laajemmalle ja laajemmalle.
Tuona aikana myös apostoli Paavali vahvistui yhä lisää tehtävässään.
Me näemme, -
että Jumala on rakentanut seurakunnan niin, -
että Kristus on pää ja me kaikki olemme jäseniä.
Me kaikki tarvitsemme rohkaisua, tukea, toisiamme.
Jumalalla on kaikille oma ainutlaatuinen yksilöllinen tehtävä.
Samalla hän on tarkoittanut, että me palvelemme yhdessä.
Kun rakkaus oli näitten veljien ja muitten palvelijoiden sydämissä, -
niin Jumalan siunaus oli siinä koko ajan sisällä.
Evankeliumi meni laajasti eteenpäin, -
vaikka he monesti tunsivat itsensä ehkä hyvinkin pieniksi.
Tänä päivänä on samoin.
Elävä Jumala on antanut suuren aarteen saviastioihin.
Meidän pienten hauraittenkin ihmisten kautta hän haluaa toimia.
Hän haluaa rohkaista meitä ja vahvistaa meitä.
Sinä olet Jumalalle tärkeä ihminen.
Sinä tapaat toisia ihmisiä. Jeesus sanoo, että kaiken, minkä olette -
tehneet yhdelle näistä vähimmistä.
Toteuttamasi rakkauden palvelu, jota Jumalaa rukoillen teet -
Häneltä rakkautta sydämeesi rukoillen, -
niin saat tietää, että Hän on aina siinä kanssasi.
Rukoillaan sitä nytkin, että meidän jokaisen sydämissämme -
Hän itse antaa sen, mikä on Häneltä -
ja vahvistaa sen sinun ja jokaisen katsojan elämässä niin, -
että Jumalan hyvä tahto tulee tapahtumaan.
Kiitos, rakas taivaallinen Isä, -
että saamme kaikki yhdessä yhtyä tähän rukoukseen.
Pyydämme Sinua: Anna, Jumala, Pyhä Henkesi.
Jeesus, tule oikein erityisesti Hänen sydämeensä, -
elämäntilanteeseen, palvelutilanteeseen, -
joka nyt yhtyy tähän rukoukseen. Anna kaikki hänen syntinsä anteeksi
ja anna Pyhässä Hengessä Jumalan erityinen rohkaisu, -
että hän näkee hienot mahdol- lisuutensa palvella käytännössä.
Jeesuksen nimessä ja veressä saat uskoa kaikki syntisi anteeksi.
Saat sulasta armosta sen vastaanottaa. Kiität vaan Jeesusta.
Herramme Jeesuksen Kristuksen armo, Isän, Jumalan rakkaus, -
ja Pyhän Hengen siunaava osallisuus olkoon sinun kanssasi -
nyt, aina ja iankaikkisesti. Aamen.
Palataan taas Armon kalliolle! Ole siunattu! Hei!
On suuri lahja, että saamme välittää Jumalan armoa.
Meidät kaikki on kutsuttu siihen.
Kun sinä haluat osallistua, -
voit tukea Armon kalliolla -ohjelmien lähettämistä.
Soittamalla numeroon 0600 10177 -
annat noin 12 euron tuen.
Voit myös laittaa tukesi pankkitilille, -
jonka tilinumeron näet ruudulla.
Kun laitat siihen viitteen, niin tiedämme, -
että haluat tukea Armon kalliolla -ohjelmien lähettämistä.
Kiitos lahjastasi!
Tekstitys: Tuula-Riitta Virrankare